# Dialettu venachese

U dialettu venachese (U Wènaghèse in a parlata lucale) hè una variante di a lingua corsa parlata in a Pieve di Venacu.

## U dialettu venachese, dialettu cismuntanu

U dialettu venachese face parte di u corsu supranu o supranacciu, ancu chjamatu corsu cismuntincu, hè una variante principale di a lingua corsa rispettivamente un termine per tutti i dialetti di u corsu chì sò parlati in u nordu è u centru di a Corsica. Per questu, si puderìa dì ancu "corsu di u nordu (è di u centru)". Altri dinuminazioni è modi di scrive sò cismontincu, cismuntanu o cismontanu, corsu di Cismonte, corsu centru-settentriunale/-settentrionale. Hè derivatu da u tuscanu è hè a varietà corsa chì stà u più vicinu à a lingua taliana.

### U listessu testu in u dialettu venachese funeticu (U Wènaghèse)

Prununcia : ž = j ; č = tch ; ã = an ; ć = tch, ma menu forte ; õ = on ; w = w.
"ž" è "j" si prununcianu di a listessa manera funeticamente, ma megliu usa "ž" per ùn fà micca cunfusione cù l'usu di a lettera "j" in e prununcie "chj" è "ghj".
"č" serve a simplificà in una sola lettera u sonu "tch".
U 'ialéttu wènaghèse fadže barte 'i u górsu subrãnu o subrãnaču, ancu chjamadu górsu čismuntincu, hè una wariante prinčibale 'i a lingua górsa rispettiwamente un termine per tutti i 'ialetti di u górsu chì sò parlàdi in u nordu è u dženću di a Górsiga. Per questu, si puwerìa dì ancu "górsu di u nordu (è di u dženću)". Asći dinuminaziõni è modi di scriwe sò cismuntìngu, cismuntãnu o cismontãnu, górsu di Džismonte, górsu dženću-settenćiunale/-settenćionale. Hè dériwàdu da u Duscãnu è hè a wariédà górsa chì stà a biù vidžina à a lingua daliãna.

## Paesi parlendu u dialettu venachese
### Venacu

Scrittu Venacu in corsu cismunticu è Venaco in talianu, si prununcia Wènagu in dialettu venachese.

### Santu Petru di Venacu

Scrittu Santu Petru di Venacu in corsu cismunticu è Santo Pietro di Venaco in talianu, si prununcia San Péću 'i Wènagu in dialettu venachese.

### U Poghju di Venacu

Scrittu U Poghju di Venacu in corsu cismunticu è Poggio di Venaco in talianu, si prununcia U Boghju 'i Wènagu in dialettu venachese.

### A Casanova di Venacu

Scrittu A Casanova in corsu cismunticu è Casanova in talianu, si prununcia A Gasanòa 'i Wènagu in dialettu venachese.

### A Riventosa di Venacu

Scrittu A Riventosa in corsu cismunticu è Riventosa in talianu, si prununcia A Riwentòsa 'i Wènagu in dialettu venachese.

## Vucabulariu
### Vucabulariu basicu in Venachese

| Venachese | Francese |
| à a saùde ! | santé ! |
| bonghjòrnu | bonjour |
| awèdedži | au-revoir |
| à dumãne ! | à demain ! |
| à wõna sèra ! | bonne soirée ! |
| à wõna notte ! | bonne nuit ! |
| amìgu | ami |
| vradé | frère |
| ti dèngu gàru | je t'aime (adressé à un homme) |
| barlèmu u 'ialéttu | nous parlons le dialecte |
| ghjè wõnu ! | c'est bon ! |
| mi štumàga ! | ça me dégoûte ! |
| à bréštu ! | à bientôt ! |

### Esempii di parolle in cismuntincu, venachese è francese

| Cismunticu | Venachese | Francese |
| a giuventù | a 'iuventù | la jeunesse |
| ghjunghje, ghjugne | ghjunghje | arriver, rejoindre |
| manghjà | manghjà | manger |
| zitellu | zidéllu | enfant |
| cavallu | gavàllu | cheval |
| pulastru | bulàšću | poulet |
| stella | štélla | étoile |
| trenu | ćénu | train |
| talianu | daliãnu | italien |
| piglià | pi'à | prendre |
| famiglia | vamìa | famille |
| maritu | marìdu | mari |
| castellu | caštéllu | château |
| funtana | vuntãna | fontaine |
| parlate | barlàde | vous parlez |
| pàrlanu | bàrlanu | ils parlent |
| bonu | wõnu | bon |
| bè/bend | wè | bien |
| iè | isié | oui |
| figliolu | viòlu | fils |
| muntagna | muntãgna | montagne |
| candela | gandéla | bougie |
| cunnosce | gunnòsce | connaître |
| Magnificu | manghjìvigu | magnifique |
| u mare | u mare | la mer |
| u pane | u bãne | le pain |
| u cane | u gãne | le chien |

### Tavulone di cumparazione di e lingue neulatine

| Latinu | Francese | Talianu | Spagnolu | Occitanicu | Catalanu | Sicilianu | Portughese | Rumenu | Sardu | Corsu | Venachese |
| clave | clef | chiave | llave | clau | clau | chiavi | chave | cheie | crae/crai | chjave/chjavi | chjàwe |
| noctem | nuit | notte | noche | nuèit/nuèch | nit | notti | noite | noapte | notte/notti | notte/notti | notte |
| cantare | chanter | cantare | cantar | cantar | cantar | cantari | cantar | cânta | cantare/cantai | cantà | gantà |
| capra | chèvre | capra | cabra | cabra, craba | cabra | crapa | cabra | capră | craba | capra, sgiotta/sciucca | gabra, sciocca |
| lingua | langue | lingua | lengua | lenga' | llengua | lingua | língua | limbă | limba/lìngua | lingua | lingua |
| platea | place | piazza | plaza | plaça | plaça | chiazza | praça | piaţă | pratha/pratza | piazza | biàzza |
| pons | pont | ponte | puente | pònt | pont | ponti | ponte | punte/pod | ponte/ponti | ponte/ponti | bònte |
| ecclesia | église | chiesa | iglesia | glèisa | església | cresia | igreja | biserică | cheja/cresia | ghjesgia/chjesa | iéža |
| hospitalis | hôpital | ospedale | hospital | espital | hospital | spitali | hospital | spital | ispidale/spidali | spidale/spedale/uspidali/ospidale | špidale |
| caseus, formaticum | fromage | formaggio, cacio | queso | formatge | formatge | caciu | queijo | brânză/caş | casu | furmagliu, casgiu | vurmàghju, gàžu |

## Testi in Venachese
### Babbu Nošću

Babbu nošću chì sì in gélu,
Ch'ellu sia santifigàdu u dò nome;
Ch'ellu wenga u dò règnu;
Ch'ella sia vatta a dò wuluntà,
In terra cum'è in gélu.
Dači oghjeghjornu u nošću bãne gutidiãnu;
È rimettidži i nošći dèbidi,
Cum'è no i rimettimu à i nošći debidòri;
Ùn či indudže micca in tentaziõne,
Ma francadži da u male.
Amme (è cusì sia).

### Awe Marìa

Awe Maria biéna 'i Grazia,
U Signore hè cun Boi,
Sìde wenedètta à mezu à dutte le 'õnne
Ed hè wenedèttu u vruttu
'i u wošću sènu, Ghjésù ;
Santa Maria, Maće 'i Diu,
Pregate per noi, pòweri peccadori,
Awale è à l'ora 'i a nošća morte.
Amme è cusì sia.